CELEX: 62020TN0721
Language: hr
Date: 2020-12-09 00:00:00
Title: Predmet T-721/20: Tužba podnesena 9. prosinca 2020. – Impresa comune Clean Sky 2/NG

1.2.2021   
            
            
               HR
            
            
               Službeni list Europske unije
            
            
               C 35/58
            
         
      Tužba podnesena 9. prosinca 2020. – Impresa comune Clean Sky 2/NG
      (Predmet T-721/20)
      (2021/C 35/77)
      Jezik postupka: talijanski
      
         Stranke
      
      
         Tužitelj: Impresa comune Clean Sky 2 (zastupnici: M. Velardo, odvjetnik i B. Mastantuono, agent)
      
         Tuženik: NG
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  naloži tuženiku plaćanje iznosa od 141 094,80 eura u vezi sa Sporazumom o dodjeli bespovratnih sredstava br. 632506 „Wireless Flexible sensor co-operation for structural health Diagnosis/prognosis” na temelju Sedmog okvirnog programa Europske unije, uvećanog za kamate po kamatnoj stopi od 3,5 % koju Europska središnja banka primjenjuje na svoje glavne operacije refinanciranja, od 9. srpnja 2019. do datuma stvarne isplate.
               
            
                  —
               
               
                  naloži tuženiku snošenje troškova ovog postupka.
               
            
         Tužbeni razlozi i glavni argumenti
      
      Tužitelj u potporu svojem tužbenom zahtjevu ističe sljedeći tužbeni razlog:
      Tužitelj nije ispunio svoje ugovorne obveze jer nije vratio iznos koji se odnosi na troškove osoblja, za koje je utvrđeno da ne ispunjavaju uvjete za financiranje. Stoga je tužitelj 23. svibnja 2019. izdao obavijest o terećenju za iznos od 141 094,80 eura, koji je društvu Alpha Consulting Service Srl već bio isplaćen u skladu s odredbama Sporazuma o dodjeli bespovratnih sredstava. U ovom predmetu ne postoje nikakve sumnje u pogledu činjenica iz kojih proizlaze tuženikove obveze, kao predstavnika društva Alpha Consulting Service Srl i imatelja udjela u tom društvu, koje je bilo izbrisano iz registra društava. Prigovori društva istaknuti nakon izdavanja obavijesti o terećenju su općeniti, nepotpuni i nisu potkrijepljeni dokazima, te su stoga u potpunosti neosnovani. Tužitelj, posljedično, ima pravo zahtijevati naknadu i povrat isplaćenog iznosa, uvećanog za zakonske zatezne kamate.